कतिपय भूकम्पपीडितले आफ्नो घरमा क्षति पुगे पनि लाभग्राही सूचीमा नपरेको भन्दै गुनासो गरेपछि प्राधिकरणले गत साउनमा ३ सय ३२ जना इञ्जिनीयरलाई सर्वेक्षणमा छुटेका तथा पुनः जाँच गर्नुपर्ने घरको तथ्याङ्क सङ्कलन गर्न खटाएको थियो । विभिन्न माध्यमबाट प्राप्त गुनासोका आधारमा वास्तविक भूकम्पपीडित लाभग्राही सूचीमा नछुटून् भनी प्राधिकरणले १ लाख ३० हजार धरधनी र घरपरिवारको पुनः जाँच तथा पुनः सर्वेक्षण गर्न इञ्जिनीयरहरूलाई परिचालन गरेको बताइएको छ ।
